شەفەق
نیوز/ لەی ساڵەیل دویاییە،  سیمای خەڵەتانن
هاوولاَتیەیل وە رەفتارەیلیگ بڵاو بویە، ک چەسپانن تاوانەگەی سەختە، ک هیلێد قوربانیەیل
زەرەدەیل گەورەیگ وەپیان بڕەسێد، و تاوانکارەگە وەبی سزا لەلی دەرچوود.
نوور
خانمیگە خەڵک بەغداد، باس کەێد چوین کەفتە تەڵەی خەڵەتانن، وە پڕۆپاگەندەی درووکانییگ،
لەبان سۆشیال میدیا، هەنای کۆمپانیایگ لەبان ئەنتەرنێت راگەیان ک هاوبەشیەیلیگ خوازێد
بایی ٢٧٠٠ دۆلار ئەمریکی لەلای کۆمپانیاگە بنەێدە کار، تا قانجاز ئەرای باێد.
نوور
ئەرا ئاژانس شەفەق نیوز ئویشێد: کارەگە وەدڵم بوی، ئەراوە چیمە ناوی، وگەنجەیل فرەیگیش
هاتنە ناو ئی کارە، و هەمیش یەک کار ئەڵاجەوییگ وەپیمان ئەنجام دان، ک لەبان گریەبەسییگ
واژوو کردیمن، ک وەگورەی ئەوە قیەغەی توومارکردن سکاڵا  كرد لەبان کۆمپانیاگە یا قسەکردنیش لە سۆشیال میدیا،
ک ئەوەگ ئی کارەیلە بکەێد کەفێدە وەر سزای زیندانی، باوجی پاپەی ئەوە نەویمن.
ئویشێد"
دویای تەواوکردن راهینان، وەناکاوەو نە کۆمپانیا و نەیش خاوەنەیلی مەنن، بی شوین ونوین،
و دەرکەفت ک یە کۆمپانیای درووکانییگە،  ئی
گەنجەیلە وەسنگ وەکارخستن پویلیان خەڵەتنێد، ئیجا منیش پویلم لەدەسدام، و فرەیش لە
گەنجەیل هەمیش پویلیان لەدەسیان چگ، و تا ئیسەیش ئەو کۆمپانیا پەیا نەویە.
هاووڵاتییەیل
دویای ئەوەگ کەفنە تەڵەی خەڵەتیان، سکاڵا لەلای دەزگا ئەمنیەیلە کەن، ک ئەوانیش کەفنە
ریکارەیل خوەیان، وەگورەی قسەکەر وەزارەت ناوخۆ، لیوا خالد محەنا، ک ئویشێد: باندەیل
خەڵەتانن ریەیل جیاجیا دیرن، وپشت وە یاسا بەسن، و نەزانی هاووڵاتییەیل لەی باوەتە
وەکار تیارن، جویر ناچارکردنیان وە واژووکردن گریەبەسی.
لەباوەت
ئەوە ک دەزگایل پۆلیس وەرد ئی کارەیلە چوین رەفتار کەن، محەنا ئەرا ئاژانس شەفەق نیوز
دیاری کەێد ک پۆلیس ریکارەیل تایبەت وەرد ئیجویر خەڵەتاننیگ دیرێد، لەلیان وسانن ئی
کۆمپانیایلە لەڕی دادوەری عراق و کارەیل لێکۆڵینەوە، وئەوەیش وە گردەوکردن بەڵگەیل
و قسەی وەچەودیەیل و ریکارەیلیگ تر، و لە کۆتایی قسەیلی داوای هاوکاری لە هاووڵاتییەیل
وەرد پۆلیس کرد، و توومارکردن سکاڵا لەبان هەر لایەنیگ کار خەڵەتیان وەردیان کەێد.
ئی کەسەیلە
ک کار خەڵەتانن مەردم کەن، لەناو جادەی عراق نازناو (٥٦) بڕینەسە باڵایان، ئەوەیش وەگورەی
مادەی یاسایی خەڵەتانن، مادەی ٤٥٦ لە یاسایی سزادان عراقی شمارە ١١١ ئەرا ساڵ ١٩٦٩،
و ئەرا کوڵبڕی وەپی ئویشن ٥٦.
ئی مادەی
یاساییە، سزاگەی رەسێدە ٥ ساڵ زیندانی، لەبان هەر کەسیگ ری وشیوەیلیگ ئەرا خەڵەتیان
هاووڵاتییەیل وەکار بارێد، و سوودیگ دارایی یا هەستی لەی کارە بگرێد، وەگورەی قسەی
پسپۆڕ یاسایی حەیدەر سووفی.
سووفی
لە قسەیلی ئەرا ئاژانس شەفەق نیوز هوشداری کەێد ک فرەی باوەتەیل خەڵەتانن چەسپاننی
سەختە، چوینکە مەرج دوو وەچەودی (شاهد) لەبان کارەگە نییە، ئمجا توومەتبارەگە لە سزا
قورتار بوود.
هەمیش
ئویشێد: ئەرا نەکەفتن وە کاریگ خەڵەتانن، تەمەی هاووڵاتییەیل کەیمن دڵنیایی لە راسی
وئەمینی ئەو کەسە پەیا بکەن، ک وەگەردی رێک کەفن، چ لە فرووشتن یا رەفتار یا قەرز،
و مافیان وە بەڵگە ونویسانن ولە وەردەم دوو کەس بچەسپنن، تا ماف خوەیان لە وەردەم دادگا
مسۆگەر بکەن.
پسپۆر
یاسایی دەسنشان ئەوە کەێد ک هەنای توومەتبارەگە داد کریەێد، و ماوەی سزاگەی تەواو کەێد،
ماف دریەێدە قوربانیەگە سەردان دادگای مەدەنی بکەێد و داوای گلەوداین ئەو مافیە بکەێد
ک وەپی خەڵەتیایە، وداوای قەرەبوو دارایی یا هەستی لەی تاوانە بکەێد.
